CELEX: 62012CN0104
Language: et
Date: 2012-02-29 00:00:00
Title: Kohtuasi C-104/12: Eelotsusetaotlus, mille on esitanud Bundesfinanzhof (Saksamaa) 29. veebruaril 2012 — Finanzamt Köln-Nord versus Wolfram Becker

12.5.2012   
            
            
               ET
            
            
               Euroopa Liidu Teataja
            
            
               C 138/5
            
         Eelotsusetaotlus, mille on esitanud Bundesfinanzhof (Saksamaa) 29. veebruaril 2012 — Finanzamt Köln-Nord versus Wolfram Becker
   (Kohtuasi C-104/12)
   2012/C 138/08
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kassatsioonkaebuse esitaja: Finanzamt Köln-Nord
   
      Vastustaja kassatsioonimenetluses: Wolfram Becker
   
      Eelotsuse küsimused
   
   
               1.
            
            
               Kas otsene ja vahetu seos, mis Euroopa Kohtu praktika kohaselt on määrava tähtsusega mõiste „maksustatavate tehingutega seoses” tõlgendamisel direktiivi 77/388/EMÜ (1) artikli 17 lõike 2 punkti a tähenduses, tuleb kindlaks määrata
               
                           —
                        
                        
                           maksukohustuslase saadud teenuse (käesoleval juhul advokaadi toimingud füüsilise isiku kriminaalkorras süüdimõistmise vältimiseks) objektiivse sisu alusel või
                        
                     
                           —
                        
                        
                           saadud teenuse tellimise põhjuse (käesoleval juhul maksukohustuslase majandustegevus, mille käigus füüsiline isik pani väidetavalt toime süüteo) alusel?
                        
                     
         
               2.
            
            
               Kui teenuse tellimise põhjus on määrava tähtsusega, siis kas maksukohustuslasel, kes tellib teenuse koos oma töötajaga, on direktiivi 77/388/EMÜ artikli 17 lõike 2 punkti a alusel õigus sisendkäibemaks täielikult või ainult osaliselt maha arvata ja millised nõuded arve esitamisele ühe teenuse mitmele tellijale direktiivi 77/388/EMÜ artikli 22 lõike 3 punkti b viiendast taandest tulenevad?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 9/01, lk 23).